കനാലില് രണ്ടുപേര് ഷോക്കേറ്റ് മരിച്ച സംഭവത്തില് 2 പേര് അറസ്റ്റില് അങ്കമാലി: മൂക്കന്നൂര് കാരമറ്റത്ത് പന്നിയെ പിടികൂടാന് നിര്മിച്ച ഇലക്ട്രിക് സംവിധാനത്തില് നിന്നു 2 പേര് ഷോക്കേറ്റ് മരിച്ച സംഭവത്തില് 2 പേരെ അറസ്റ്റ് ചെയ്തു. കഴിഞ്ഞ 24ന് കാരമറ്റത്ത് ഇടതുകര കനാലില് 2 പേരെ മരിച്ച നിലയില് കണ്ടെത്തിയത്. കാരമറ്റം മൂത്തേടന് വീട്ടില് ബേബി 41, പാലിശേരി ചിറ്റിനപ്പിള്ളി ജിജോ 43 എന്നിവരെയാണ് ജില്ലാ പൊലീസ് മേധാവി കെ.കാര്ത്തിക്കിന്റെ നേതൃത്വത്തിലുള്ള അന്വേഷണ സംഘം അറസ്റ്റ് ചെയ്തത്.കാരമറ്റം സ്വദേശികളായ അണേക്കാട്ടില് പരേതനായ രാമകൃഷ്ണന്റെ മകന് സനല് 32, കൂരന് കല്ലൂക്കാരന് ഔസേഫിന്റെ മകന് തോമസ് 50 എന്നിവരെയാണ് കനാലില് ഷോക്കേറ്റ് മരിച്ച നിലയില് കണ്ടത്. പന്നിയെ പിടിക്കുന്നതിന് ബേബിയും ജിജോയും ചേര്ന്ന് അനധികൃതമായി നിര്മിച്ച ഇലക്ട്രിക് സംവിധാനത്തില് നിന്നു ഷോക്കേറ്റാണ് ഇവര് മരിച്ചതെന്നു പൊലീസ് പറഞ്ഞു. കനാലില് മീന് പിടിക്കാന് പോയവരാണ് മരിച്ചത്.കൃഷിയിടങ്ങളില് കാട്ടുപന്നി ശല്യമുള്ളതിനാല് പന്നി വരുന്ന വഴിച്ചാലുകളില് അവയെ കുടുക്കാനായി മരക്കുറ്റി അടിച്ച് കമ്ബി വലിച്ചു കെട്ടി അതിലേക്ക് സമീപത്തെ ലോവര് ടെന്ഷന് ഇലക്ട്രിക് ലൈനില് നിന്ന് വയറിട്ട് വൈദ്യുതി കൊടുത്താണ് കെണി ഒരുക്കിയിരുന്നത്. വൈകിട്ട് കണക്ഷന് നല്കുകയും പുലര്ച്ചെ വിഛേദിക്കുകയുമാണ് ഇവര് ചെയ്യുന്നതെന്നും പൊലീസ് അറിയിച്ചു.സനലും തോമസും കനാലിലും മറ്റും മീന് പിടിക്കുന്നതിനു പതിവായി പോകാറുള്ളവരാണ്.ഇവരാണ് മരിച്ചത് The post കനാലില് രണ്ടുപേര് ഷോക്കേറ്റ് മരിച്ച സംഭവത്തില് 2 പേര് അറസ്റ്റില് first appeared on MalayalamExpressOnline.